cyanic-selkie/wikianc huggingface dataset:
Κάλτσα και πέδιλο
Γερμανία
Σύμφωνα με τον Brian Shea της εφημερίδας The Evening Sun, ο συνδυασμός κάλτσας και πέδιλου είναι δημοφιλής σε άτομα παλαιότερων γενεών καθώς και στους Γερμανούς. Στην Ελλάδα, η συσχέτιση του στιλιστικού αυτού συνδυασμού με τουρίστες που προέρχονται από τη Γερμανία είναι τόσο εκτεταμένη, ώστε η γερμανική πρεσβεία στην Ελλάδα ευχήθηκε το 2019 καλό καλοκαίρι στους ακολούθους της στο Twitter με μια φωτογραφία δύο ποδιών με πέδιλα και κάλτσες οι οποίες είχαν τα χρώματα της γερμανικής σημαίας.
Ηνωμένο Βασίλειο
Σύμφωνα με την εφημερίδα The China Post, οι Βρετανοί είναι «φημισμένοι για ατοπήματα μόδας, όπως ο συνδυασμός κάλτσας και πέδιλου».
Τσεχία
Ο συνδυασμός αυτός θεωρείται μάλλον αντιαισθητικός και στην Τσεχία. Ωστόσο, κάποιοι προτιμούν να φορούν κάλτσα με πέδιλο, ενώ ένα μέρος του πληθυσμού προτιμά και τις δύο επιλογές (δηλαδή πέδιλα με ή χωρίς κάλτσες).
Ελλάδα
Στην Ελλάδα, ο συνδυασμός θεωρείται επίσης αντιαισθητικός και θεωρείται ότι χαρακτηρίζει κυρίως Βορειοευρωπαίους επισκέπτες της χώρας, για τους οποίους σπάνια χρησιμοποιείται το επίθετο καλτσοπέδιλος, λέξη που έχει αρχίσει να καταγράφεται και σε λεξικά της ελληνικής αργκό. Κατά γενική παραδοχή η συνύπαρξη κάλτσας και πέδιλου είναι ένα θέαμα που συνδέεται μόνο με τουρίστες και το οποίο συνηθίζουμε να "κοροϊδεύουμε".
ΗΠΑ και Καναδάς
Ο συνδυασμός κάλτσας με πέδιλο είναι συνηθισμένο φαινόμενο σε περιοχές των Βορείων Ηνωμένων Πολιτειών Αμερικής και του Καναδά. Η ασφαλιστική εταιρεία PEMCO με έδρα το Σιάτλ χρησιμοποίησε τον χαρακτηρισμό "Sandals & Socks Guy" (καλτσοπέδιλος) ως μέρος μιας διαφημιστικής εκστρατείας της το 2007 ως τυπικό δείγμα μόδας των περιοχών του Βορειοδυτικού Ειρηνικού. Η εφημερίδα Daily Dot αναφέρει ότι ο συνδυασμός «πέδιλα και κάλτσες» αποτελεί αντικείμενο αναζήτησης σε διαδικτυακές μηχανές με μεγαλύτερη συχνότητα στην περιοχή της Ουάσιγκτον παρά σε οποιαδήποτε άλλη πολιτεία.
Στιλιστική τάση της δεκαετίας του 2010
Το 2010, η εφημερίδα Daily Telegraph ανέφερε ότι ο ο συνδυασμός κάλτσας και πέδιλου ήταν στη μόδα για τη σεζόν άνοιξη / καλοκαίρι της ίδιας χρονιάς. Αντίστοιχα αφιερώματα έχουν γίνει την ίδια περίοδο και μέχρι αρκετά αργότερα και σε ελληνικά ΜΜΕ, όπως Η Αυγή το Protagon και Τα Νέα. Ξεκινώντας από το 2010 και πάλι το 2014, αρκετές πηγές ανέφεραν ότι οι ο στιλιστικός συνδυασμός είχε γίνει τάση στις Ηνωμένες Πολιτείες και το Ηνωμένο Βασίλειο, με εμφανίσεις σε αρκετές επιδείξεις μόδας, σχεδιαστών όπως (μεταξύ άλλων) οι Vivienne Tam και Mary-Kate και Ashley Olsen (2014).
Εξωτερικοί σύνδεσμοι
Κατηγορία:Μόδα Κατηγορία:Κάλτσες
Αρθροσκόπηση ποδοκνημικής
Η αρθροσκόπηση της ποδοκνημικής είμαι μία επέμβαση με 2-3 πολύ μικρές τομές 4mm,  κατά την οποία με χρήση μίκρο-κάμερας ανιχνεύονται, τεκμηριώνονται  και θεραπεύονται ενδαρθρικές βλάβες. Η αρθροσκόπηση της ποδοκνημικής αρθρώσεως είναι ανώδυνη και απαιτεί 24ώρη νοσηλεία. Ο χρόνος αποθεραπείας είναι ανάλογος των ενδαρθρικών βλαβών και παρεμβάσεων που θα λάβουν χώρα.
Ενδείξεις για αρθροσκόπηση
* Σύνδρομο του ποδοσφαιριστή: Η οστική πρόσκρουση που αναφέρεται σαν πόδι του ποδοσφαιριστή ή του αθλητή, αφορά το πρόσθιο χείλος της κνήμης ή της γειτονικής περιοχής του αστραγάλου και πρόκειται για οστεόφυτα εκφυλιστικής ή τραυματικής αιτιολογίας. Εμφανίζεται με πρόσθιο πόνο, ιδίως σε ραχιαία κάμψη, κυρίως σε ποδοσφαιριστές και χορευτές. Συνήθως είναι πιο εντυπωσιακά απ’ ό, τι δείχνουν στην ακτινογραφία.
Αρθροσκόπηση και διάστρεμμα ποδοκνημικής
Ο χρόνιος πόνος μετά από διάστρεμμα ποδοκνημικής αποτελεί μια αρκετά συχνή παθολογική οντότητα και απασχολεί τον ορθοπαιδικό. Συνήθως ο πόνος εντοπίζεται στην έξω επιφάνεια της άρθρωσης και σπανιότερα στην έσω. Εφόσον ο ακτινολογικός έλεγχος και η αξονική τομογραφία έχουν αποκλείσει τη βλάβη του χόνδρου, η διάγνωση του συνδρόμου πρόσκρουσης μαλακών μορίων είναι η πιο πιθανή αιτία του πόνου.
Κυρίως μετά από διαστρέμματα της ποδοκνημικής και ρήξη του πρόσθιου κνημοπερονιαίου συνδέσμου λόγω αναστροφής των χειλέων του συνδέσμου στη φάση επούλωσης, δημιουργείται στην έξω επιφάνεια της ποδοκνημικής μια ευμεγέθης ουλώδης μάζα, η οποία στη φάση κίνησης της άρθρωσης προσκρούει στην άνω έξω επιφάνεια του αστραγάλου και προκαλεί πόνο, κατά κύριο λόγο μετά ή κατά τη διάρκεια της άθλησης.
Συνήθως ο ασθενής με σύνδρομο πρόσκρουσης εμφανίζει πόνο στην έξω επιφάνεια της ποδοκνημικής και την κνημοπερονιαία συνδέσμωση, κυρίως μετά από αθλητική δραστηριότητα.
Ο πόνος επιδεινώνεται ή αναπαράγεται όταν κλινικά φέρνουμε την άρθρωση σε βίαια inversion.
Ο αρθροσκοπικός καθαρισμός της περιοχής και η αφαίρεση του ουλώδους ιστού ανακουφίζει τον ασθενή από τα ενοχλήματα.
Σε 17 ασθενείς με σύνδρομο πρόσκρουσης μαλακών μορίων, κυρίως αθλητές με αδυναμία επανέναρξης αθλητικής δραστηριότητας, μετά από αρθροσκοπικό καθαρισμό της περιοχής, οι 16 αθλητές επανήλθαν στις προηγούμενες αθλητικές δραστηριότητες χωρίς ενοχλήματα.
Εδώ θα θέλαμε να επιστήσουμε την προσοχή σε περιπτώσεις αθλητών με χρόνιο πόνο στην έξω επιφάνεια της ποδοκνημικής μετά από πολλαπλά διαστρέμματα, όπου η αρθροσκόπηση δεν αποκαλύπτει στοιχεία πρόσκρουσης μαλακών μορίων.
Στις περιπτώσεις αυτές είναι πιθανόν ο πόνος να οφείλεται στη χρόνια αστάθεια της άρθρωσης και η θεραπεία πρέπει να είναι η σταθεροποίηση της ποδοκνημικής με αναδίπλωση του έξω πλαγίου.
Πιο σπάνια νοσολογική οντότητα αποτελεί η πρόσκρουση του οπίσθιου κνημοπερονιαίου συνδέσμου και η ανεύρεση της βλάβης γίνεται μόνο με εφαρμογή οπίσθιας προσπέλασης για έλεγχο της οπίσθιας έξω περιοχής της ποδοκνημικής.
Βιβλιογραφία
Κατηγορία:Χειρουργικές επεμβάσεις
Κορτσού
Το Κορτσού (επίσης, Κορτσί και Κορτσού) είναι χωριό της επαρχίας Λατσίν του Αζερμπαϊτζάν. Βρίσκεται στο δυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Λατσίν
LEW Hennigsdorf
μικρογραφία|556x556εσ|Το Intercity Αθηνα-Θεσσαλονίκη με AEG/LEW περνάει από Λεπτοκαρυά το 2004 μικρογραφία|341x341εσ|EU04-24 Το εργοστάσιο σιδηροδρομικών οχημάτων LEW στο Hennigsdorf της Γερμανίας ιδρύθηκε το 1910 από την AEG. Η παραγωγή ατμομηχανών ξεκίνησε το 1913 και το 1930, απορρόφησε το έργο του εργοστασίου ατμομηχανής του Αυγούστου Μπόρζιγκ, και μετονομάστηκε σε Borsig Lokomotiv Werke GmbH μέχρι το 1944. Μετά τον Δεύτερο Παγκόσμιο Πόλεμο, το εργοστάσιο εθνικοποιήθηκε από τη Λαϊκή Δημοκρατία της Γερμανίας και παρήγαγε ηλεκτρικές μηχανές για οικιακή χρήση και για εξαγωγή, κυρίως σε χώρες του Κομμουνιστικού Μπλοκ με το όνομα Lokomotivbau-Elektrotechnische Werke (LEW).
Μετά τη γερμανική επανένωση το 1990, το εργοστάσιο επέστρεψε στην ιδιοκτησία της AEG, έγινε AEG Schienenfahrzeuge GmbH και στη συνέχεια πέρασε από συγχωνεύσεις των μητρικών εταιρειών της στην Adtranz (1996) και στη συνέχεια στην Bombardier Transportation (2001). Υπό την ιδιοκτησία της Adtranz, η παραγωγή ατμομηχανών έληξε και η μονάδα κατασκευάζει τώρα ντίζελ και ηλεκτρικές πολλαπλές μονάδες.
Ιστορία
Το 1910 η εταιρεία AEG απέκτησε 700.000 τ.μ γης στο Hennigsdorf στο Βερολίνο για τη δημιουργία ενός εργοστασίου κεραμικής που ξεκίνησε την παραγωγή το 1911. Το 1913, τα μηχανήματα της AEG μετεγκαταστάθηκαν από το Brunnenstrasse στο Βερολίνο, στο Hennigsdorf και άρχισαν να κατασκευάζουν ηλεκτρικά οχήματα. Μεταξύ 1914 και 1918 το εργοστάσιο υπέστη σημαντική αλλαγή στην παραγωγή - μετατράπηκε σε παραγωγή ατμομηχανών.
Το 1920/1 ιδρύθηκε στο Hennigsdorf η κοινή επιχείρηση Rosenthal-Isolatoren GmbH (Rosenthal Insulators) με τη Rosenthal & Co. AG καθώς και ένα χαλυβουργείο. Το 1921 ξεκίνησε η κατασκευή ατμοηλεκτρικών σταθμών για τη βιομηχανία και το 1927 κατασκευάστηκε ο πρώτος κινητήρας ατμού που λειτουργεί με άνθρακα σε σκόνη. αριστερά|μικρογραφία| Borsig, Πλάκα κατασκευαστή, Νοτιοαφρικανική κλάση 19D αρ. 2702 του 1938 Το 1931 η AEG συγχωνεύτηκε με την Borsig AG η οποία είχε χρεωκοπήσει από τις επιπτώσεις της Μεγάλης Ύφεσης. Η παραγωγή της ατμομηχανής μεταφέρθηκε από το εργοστάσιο της Borsig στο Tegel στο εργοστάσιο Hennigsdorf, ενώ το 1935 η AEG απέκτησε όλες τις μετοχές της Borsig και έγινε μοναδικός ιδιοκτήτης. Η παραγωγή ατμομηχανών ως Hennigsdorf συνεχίστηκε με το όνομα Borsig Lokomotiv Werke GmbH ως θυγατρική του ομίλου AEG μέχρι το 1944.
Μετά το τέλος του Β 'Παγκοσμίου Πολέμου το 80% του εργοστασίου είχε καταστραφεί και τέθηκε υπό τον έλεγχο της ΕΣΣΔ καθώς βρίσκονταν στο ανατολικό τμήμα της Γερμανίας. Το 1947 το εργοστάσιο εθνικοποιήθηκε και έγινε το " VEM Vereinigung Volkseigener Betriebe des Elektro-Maschinenbaus-Lokomotivbau Elektrotechnische Werke Hennigsdorf (Osthavelland) " και το 1948 ξεκίνησε η παραγωγή ηλεκτρικών ατμομηχανών. Το 1951 το εργοστάσιο μετονομάστηκε VEB Lokomotivbau-Elektrotechnische Werke "Hans Beimler" το οποίο συντομευμένα γράφεται LEW. μικρογραφία|250-040 DR στον κεντρικό σταθμό της Worms το 2009 Το 1955 η παραγωγή ενός ευρέως φάσματος σιδηροδρομικών οχημάτων, συμπεριλαμβανομένων των, τραμ, ντίζελομηχανών, υπόγειων μεταλευτικών μηχανών, και βαγονιών για ορυκτές ύλες που ήταν σε εξέλιξη, με το 60% της παραγωγής να προορίζεται για εξαγωγή. Το 1960 το εργοστάσιο άρχισε να αναλαμβάνει την παραγωγή εξαιρετικά καθαρών μετάλλων με κλίβανο δέσμης ηλεκτρονίων. Στις δεκαετίες 1960, 1970 και 1980 το εργοστάσιο παρήγαγε νέες κατηγορίες ηλεκτρικής ατμομηχανής για την Deutsche Reichsbahn, συμπεριλαμβανομένης της κλάσης DR 250 (1974), της κλάσης DR 243 (1982).
Στο πλαίσιο της Bombardier, το εργοστάσιο κατασκευάζει επιβατικά σιδηροδρομικά οχήματα, συμπεριλαμβανομένων των RegioSwinger και Itino DMU, DBAG Class 422, DBAG Class 424 και NS Sprinter Lighttrain EMUs και Bombardier Talent, ICE 3 και MOVIA.
Λοιπά
Κατηγορία:Κατασκευαστές μηχανοκίνητων οχημάτων της Γερμανίας
Mercedes-Benz W176
Το Mercedes-Benz W176 ήταν ένα μικρομεσαίο αυτοκίνητο της κατηγορίας C, που κατασκευάστηκε από τη γερμανική αυτοκινητοβιομηχανία Mercedes-Benz, από τις 16 Ιουλίου 2012 έως τον Μάιο του 2018. Ήταν η τρίτη γενιά της A-Class και αντίθετα με τους 2 προκατόχους της (A-Class W168 και A-Class W169), που ήταν μικρά πολυμορφικά αυτοκίνητα πόλης, σχήματος ενός όγκου, η A-Class από την τρίτη γενιά και μετά, έγινε ένα κλασικό μικρομεσαίο hatchback αυτοκίνητο και όχι ένα μικρό πολυμορφικό όχημα μεγέθους αυτοκινήτου πόλης. Η ολική αυτή αλλαγή φιλοσοφίας, έγινε προκειμένου να καταφέρει να ανταγωνιστεί εμπορικά τα εξαιρετικά δημοφιλή, ήδη από αρκετά χρόνια νωρίτερα, Audi A3 και BMW Σειρά 1, καθώς και, σε κάποιο βαθμό, τα Volvo V40 και Lexus CT.
Αντικαταστάθηκε από το Mercedes-Benz W177, η οποία παρουσιάστηκε στο Άμστερνταμ στις 2 Φεβρουαρίου 2018 και κυκλοφόρησε για πρώτη φορά στην Ευρώπη στις 5 Μαΐου 2018.
Εισαγωγή
thumb|left|Mercedes-Benz Concept A-Class στο Σαλόνι Αυτοκινήτου του [[Τόκιο τον Δεκέμβριο του 2011.]] thumb|left|Το πίσω μέρος του προηγούμενου κόνσεπτ.
Μια πρώτη εντύπωση για την αισθητική και, ταυτόχρονα, για την επερχόμενη ριζική αλλαγή φιλοσοφίας του αμαξώματος είχε δοθεί ήδη 1 χρόνο πριν την παρουσίαση, με το πρωτότυπο αυτοκίνητο Mercedes-Benz Concept A-Class, το οποίο έκανε ντεμπούτο για πρώτη φορά διεθνώς στο Σαλόνι Αυτοκινήτου της Νέας Υόρκης στα τέλη Απριλίου του 2011. Έφερε έναν 4-κύλινδρο σε σειρά (I4) κινητήρα βενζίνης, με τον κωδικό M 270, κυβισμού 2.0 λίτρων (για την ακρίβεια 1.991 cm³), ισχύος 155 kW (211 hp) στις 5.500 στροφές το λεπτό και ροπής 350 N·m στις 1.200 - 4.000 στροφές το λεπτό. Στη συνέχεια, ακολούθησαν και άλλες παρουσιάσεις του Concept A-Class, σε αρκετές διαφορετικές εκθέσεις αυτοκινήτων παγκοσμίως. Αντίθετα όμως με το αποκλειστικά 5-πορτο hatchback μοντέλο παραγωγής, το αρχικό πρωτότυπο αυτοκίνητο (concept car) ήταν πάντα 3-πορτο hatchback και με πολύ στενότερα πίσω παράθυρα, καθώς και με λίγο διαφορετικά μπροστινά και πίσω φώτα από το αυτοκίνητο παραγωγής. thumb|left|Η πρώτη διεθνής παρουσίαση της W176 στο Διεθνές Σαλόνι της [[Γενεύης τον Μάρτιο του 2012.]]
Τελικώς, το μοντέλο παραγωγής αποκαλύφθηκε επίσημα στο Σαλόνι Αυτοκινήτου της Γενεύης στις 5 Μαρτίου 2012, ενώ η μαζική παραγωγή του ξεκίνησε στις 16 Ιουλίου 2012 και μάλιστα, κατά σύμπτωση, την ίδια ημέρα που έγινε η πρώτη επίσημη παρουσίαση της Mercedes-Benz A-Class W176 στην Αθήνα (δείτε την ενότητα Φωτογραφίες). Για πρώτη φορά κυκλοφόρησε στις χώρες της Ευρώπης στις 15 Σεπτεμβρίου 2012, για τη σεζόν (model year) του 2013, και η πρώτη πώληση έγινε στις 17 Σεπτεμβρίου. Ειδικότερα στην Ιαπωνία, η δεξιοτίμονη εκδοχή έφτασε τον Ιανουάριο του 2013.
Σημειωτέον ότι η τρίτη γενιά της A-Class ήταν και η τελευταία που δεν κυκλοφόρησε στη Βόρεια Αμερική, καθώς η τέταρτη γενιά του μοντέλου (Mercedes-Benz W177), που κυκλοφόρησε για πρώτη φορά στα μέσα του 2018, άρχισε για πρώτη φορά να εξάγεται και στις ΗΠΑ και στον Καναδά από το 2019.
Αμάξωμα
Με την νέα διάταξη αμαξώματος, το συνολικό μήκος της A-Class τρίτης γενιάς αυξήθηκε κατά σχεδόν 40 εκατοστά ως προς τη δεύτερη γενιά και το μεταξόνιο κατά 12 εκατοστά, επιτυγχάνοντας έτσι έτσι αισθητή βελτίωση των χώρων στο σαλόνι, αν και παρέμεινε πρακτικώς 4-θέσιο. Από την άλλη όμως, ο χώρος αποσκευών μειώθηκε στα 341 λίτρα ή μέχρι 1.157 λίτρα με αναδίπλωση των πίσω καθισμάτων, από τη δεύτερη γενιά που είχε χωρητικότητα στα 435 λίτρα ή μέχρι 1.995 λίτρα με αναδίπλωση των πίσω καθισμάτων. Αυτό συνέβη λόγω της μείωσης του ύψους στην τρίτη γενιά, καθώς έγινε ένα κλασικό hatchback αντί για πολυμορφικό.
Για την ακρίβεια, το ύψος μειώθηκε κατά 16 εκατοστά και το κέντρο βάρους κατά 2,4 εκατοστά, αλλά αυτό πάντως είχε ως αποτέλεσμα και τη βελτίωση της οδικής συμπεριφοράς (σε συνδυασμό και με μια εντελώς νέα πίσω ανάρτηση πολλαπλών συνδέσμων, αντί για ελλειπτικό άξονα) και την κορυφαία αεροδυναμική, με τον αεροδυναμικό συντελεστή Cd στο 0,27 και μόλις 0,26 στη μικρότερου κυβισμού έκδοση ντίζελ. Η εντυπωσιακή για μικρομεσαίο μοντέλο της κατηγορίας C αεροδυναμική, επετεύχθη και λόγω της μεγάλης προσοχής που δόθηκε σε κάποιες λεπτομέρειες, όπως στη δυναμική ροή του αέρα γύρω από τους τροχούς, στη μπροστινή γρίλια, στην πίσω πόρτα, στα πλευρικά σπόιλερ και στη διαμόρφωση του κάτω μέρους του πατώματος.
Μεγάλη έμφαση δόθηκε, επίσης, και στην εργονομία και στην ποιότητα στο σαλόνι, καθώς και στην τεχνολογία.
Ανανέωση του 2015
Το καλοκαίρι του 2015, η A-Class W176 υπέστη μια ανανέωση, που μπήκε στη μαζική παραγωγή στις 3 Ιουλίου. Η έναρξη των πωλήσεων στη Γερμανία έγινε στις 26 Σεπτεμβρίου 2015, για τη σεζόν (model year) του 2016, ενώ στους επόμενους λίγους μήνες ακολούθησαν και όλες οι εξαγωγικές αγορές διεθνώς. Αισθητικά, έλαβαν χώρα κάποιες μικρές αλλαγές, ενώ υπήρξαν σημαντικές μηχανικές αναβαθμίσεις, με αρκετούς νέους ή βελτιωμένους κινητήρες.
Εξωτερικοί σύνδεσμοι
W176 Κατηγορία:Γερμανικά αυτοκίνητα Κατηγορία:Μικρομεσαία αυτοκίνητα
Σκακιστικό ρολόι
thumb|right|Σύγχρονο ψηφιακό σκακιστικό ρολόι. Σκακιστικό ρολόι ονομάζουμε ένα μηχάνημα στο σκάκι, που μας βοηθάει να μετράμε το χρόνο που έχει ένας παίκτης στην διάθεσή του για να ολοκληρώσει μία κίνηση.
Είναι ένα ρολόι το οποίο αποτελείται από μία μπάρα και δύο ξεχωριστούς χρόνους. Όταν ένας παίκτης τελειώνει την κίνησή του, πατάει ένα κουμπί, την μπάρα και σταματάει να μετράει ο χρόνος που έχει στη διάθεσή του ενώ ταυτοχρόνως αρχίζει να μετράει αντίστροφα ο χρόνος του αντιπάλου. Έτσι κάθε παίκτης, πρέπει να παίζει γρήγορα ώστε να μην μείνει ποτέ σε πρόβλημα χρόνου. Αν ο χρόνος ενός παίκτη τελειώσει, χάνει ανεξαρτήτως θέσεων των κομματιών του πάνω στη σκακιέρα.
Υπάρχουν παιχνίδια Blitz, τα λεγόμενα γρήγορα παιχνίδια, όπου ο κάθε παίκτης έχει στη διάθεσή του 5 λεπτά για όλο το παιχνίδι. Ακόμα υπάρχουν παιχνίδια που το σκακιστικό ρολόι μπορεί να δείξει μέχρι και δυόμιση ώρες. Με το σκακιστικό ρολόι οι παρτίδες αποκτούν ταχύτητα και ενδιαφέρον. Υπάρχουν πολλές ρυθμίσεις σε ένα ρολόι σκακιού. Μπορεί ο χρήστης να το ρυθμίσει έτσι ώστε να υπάρχουν 5 λεπτά για όλο το παιχνίδι ή 5 λεπτά για μία μόνο κίνηση. Ακόμα μπορεί να προγραμματίσει το ρολόι έτσι ώστε να μετράει κανονικά και πολλά άλλα.
Παναγία των Χαλκέων
Η εκκλησία Παναγία των Χαλκέων είναι βυζαντινή εκκλησία, χτισμένη τον 11ο αιώνα, και βρίσκεται στο κέντρο της Θεσσαλονίκης.
Τοποθεσία
μικρογραφία|Ναός Παναγίας Χαλκέων (Βόρεια όψη) Η εκκλησία βρίσκεται στην Πλατεία Αρχαίας Αγοράς, βόρεια της Εγνατίας Οδού στο σημείο που διασταυρώνεται με την λεωφόρο Αριστοτέλους που οδηγεί στην Πλατεία Αριστοτέλους. Η αρχαιολογική τοποθεσία της ρωμαϊκής αγοράς της πόλης βρίσκεται βορειοανατολικά, και ονομάστηκε «Η Παρθένος των Χαλκουργών», επειδή η τοποθεσία της γειτνιάζει με την περιοχή όπου παραδοσιακά ζούσαν οι χαλκουργοί της πόλης.
Ιστορία και περιγραφή
Η κάτοψη της είναι αυτή του κλασικού εγγεγραμμένου σταυροειδούς τρουλαίου ναού, που κυριάρχησε στην αρχιτεκτονική την εποχή της Μακεδονικής δυναστείας. Με τέσσερις κίονες να στηρίζουν τον κεντρικό τρούλο και χωριστό τριμερή χώρο με δύο πεσσούς για το ιερό, ο ναός εντάσσεται ειδικότερα στη σύνθετη παραλλαγή του παραπάνω τύπου, που ήταν διαδεδομένη στην Κωνσταντινούπολη. Άλλοι δύο τρούλοι υπάρχουν στον νάρθηκα. Ολόκληρο το οικοδόμημα είναι χτισμένο από πλίνθους, λόγω των οποίων ονομάστηκε «Κόκκινη Εκκλησία». Η εξωτερική όψη είναι διακοσμημένη με πλήθος καμαρών και παραστάδα, στοιχεία κωνσταντινοπολίτικης επιρροής. Εσωτερικά, μεγάλο μέρος της διακόσμησης με σκαλιστά μάρμαρα και νωπογραφίες έχει διατηρηθεί.
Με την άλωση της πόλης το 1430 από τους Οθωμανούς Τούρκους, η εκκλησία μετατράπηκε σε τζαμί που ονομαζόταν Καζαντζηλάρ Τζαμί («Τζαμί των Καζαντζήδων=χαλκέων/χαλκωματάδων»).
Παραπομπές
Κατηγορία:Παλαιοχριστιανικά και βυζαντινά μνημεία της Θεσσαλονίκης Χαλκεων Παναγια Χαλκεων Κατηγορία:Βυζαντινοί ναοί Κατηγορία:Βυζαντινές εκκλησίες στην Ελλάδα
Σημαία των Ηνωμένων Πολιτειών
thumb|250px|right|[[Αρχείο:FIAV 111111.svg|23x15px Αναλογία: 10:19]]
Η σημαία των Ηνωμένων Πολιτειών αποτελείται από 13 ισομεγέθεις οριζόντιες λωρίδες (συμβολίζουν τις 13 αρχικές πολιτείες) χρώματος κόκκινου (κορυφή και κάτω μέρος), που εναλλάσσονται με λευκές και ένα μπλε ορθογώνιο στην άνω προς τον ιστό γωνία, που φέρει 50 μικρά, λευκά, πεντάκτινα αστέρια, τα οποία συμβολίζουν τις 50 σήμερα πολιτείες. Τα αστέρια είναι διατεταγμένα σε εννέα οριζόντιες σειρές. Η κάθε σειρά έχει είτε 6 αστέρια είτε πέντε εναλλασσόμενα, με την πρώτη σειρά των 6 να βρίσκεται στην κορυφή. Ονομάζεται επίσης «αστερόεσσα», η οποία λέξη είναι το θηλυκό του αρχαίου επιθέτου «ἀστερόεις», δηλαδή έναστρος.
Υιοθετήθηκε στις 4 Ιουλίου 1960. Η χώρα έχει Σύνταγμα από τις 4 Μαρτίου 1789.
Εξωτερικοί σύνδεσμοι
Κατηγορία:Εθνικά σύμβολα των Ηνωμένων Πολιτειών Ηνωμένες Πολιτείες Αμερικής Κατηγορία:Σημαίες των Ηνωμένων Πολιτειών
Γκουνταούρι
Το Γκουνταούρι (გუდაური) είναι ένα χιονοδρομικό κέντρο που βρίσκεται στο νότιο οροπέδιο της οροσειράς του Μεγάλου Καυκάσου στη Γεωργία. Το θέρετρο βρίσκεται στην περιοχή Στεπαντσμίντα, κατά μήκος της Γεωργιανής Στρατιωτικής Οδού κοντά στο πέρασμα Τζβάρι, σε υψόμετρο 2.200 μέτρων πάνω από την επιφάνεια της θάλασσας με μια χιονοδρομική έκταση που απολαμβάνει τη μέγιστη έκθεση στον ήλιο. Το Γκουνταούρι βρίσκεται 120 χιλιόμετρα στα βόρεια Τιφλίδας, πρωτεύουσας της χώρας, και δύο ώρες οδικώς από το Διεθνές Αεροδρόμιο της Τιφλίδας. Το θέρετρο προσφέρει ευκαιρίες για σκι υψηλής ποιότητας. Οι πλαγιές του πρωτεύουσας είναι οι καλύτερες για ελεύθερους αναβάτες και γενικά θεωρούνται ασφαλείς από χιονοστιβάδες. Η χιονοδρομική περίοδος διαρκεί από τον μήνα Δεκέμβριο έως τον μήνα Απρίλιο. Το σκι από ελικότερο είναι επίσης διαθέσιμο καθ' όλη τη διάρκεια της σεζόν.
Σκι από ελικόπτερο
Το σκι από ελικότερο παρέχει στους σκιέρ πρόσβαση σε μερικά από τα καλύτερα χιονισμένα τοπία στον Καύκασο. Καθώς τα ελικόπτερα έχουν σχεδόν απεριόριστες δυνατότητες πρόσβασης στα τοπικά βουνά, οι σκιέρ μπορούν να ζήσουν μερικές από τις πιο υπέροχες διαδρομές στην Ευρώπη - σε υψόμετρα που κυμαίνονται μεταξύ 1.500 και 4.200 μέτρων πάνω από την επιφάνεια της θάλασσας. Τα ελικόπτερα, τα οποία χειρίζονται έμπειροι οδηγοί, αποβιβάζουν τον κόσμο σε κορυφές βουνών, παγετώνες, υπέροχες κορυφογραμμές.
Περιήγηση με σκι
δεξιά|μικρογραφία| Θέρετρο Γκουνταούρι, Γεωργία Η περιοχή του θερέτρου Γκουνταούρι και ο ορεινός όγκος του Καζμπέκ είναι εξαιρετικά τοπία για περιηγήσεις με σκι. Επίσης είναι ένας πολύ καλός τρόπος για να αποκτήσει κανείς πρόσβαση στη φύση, όπως πρέπει να τη βλέπει. Τα λιφτ παρέχουν εύκολη πρόσβαση στην ορεινή ερημιά, που κάνει αυτή την περιοχή τόσο ξεχωριστή. Με τον απαραίτητο εξοπλισμό και με λίγη σκληρή δουλειά, οι αναβάτες θα μπορέσουν να ξεφύγουν από τα πλήθη που συχνάζουν στις πίστες και να κάνουν υπέροχο σκι.
Διαδρομές και λιφτ
Το Γκουνταούρι έχει πίστες σκι που εκτείνονται σε περισσότερα από 64 χλμ καθώς και 15 λιφτ. Ο κάτω σταθμός του πρώτου λιφτ βρίσκεται στα 1.990 μέτρα πάνω από την επιφάνεια της θάλασσας και ο επάνω σταθμός του τελευταίου λιφτ είναι στα 3.279 μέτρα. Τα λιφτ κατασκευάστηκαν από τον αυστρο-ελβετικό κατασκευαστή Doppelmayr. Το πρώτο λιφτ έχει μήκος 1.010 μ. (τρεις καρέκλες), το δεύτερος έχει μήκος 2.310 μ. (τέσσερις καρέκλες) και το τρίτο έχει μήκος 1.060 μ. (τρεις καρέκλες). Υπάρχουν συνολικά ήδη 15 σκι λιφτ συμπεριλαμβανομένων των τύπων γόνδολα. Τα λιφτ λειτουργούν από τις 10:00 έως τις 16:00 και από τις 9:00 έως τις 17:00 στο τέλος της χιονοδρομικής σεζόν, όταν το φως της ημέρας διαρκεί περισσότερο.
Ατύχημα ανατροπής
Στις 16 Μαρτίου 2018, λόγω λάθους του χειριστή, ένα από τα λιφτ άρχισε να κινείται προς τα πίσω με διπλάσια ταχύτητα από την κανονική, προκαλώντας ανατροπή και καταλήγοντας στον τραυματισμό 11 ατόμων.
Εξωτερικοί σύνδεσμοι
Κατηγορία:Χιονοδρομικά κέντρα Κατηγορία:Αξιοθέατα στη Γεωργία Κατηγορία:Κτίρια και κατασκευές στη Γεωργία
Ευρωλίγκα ανδρών 2008-09
Η Ευρωλίγκα ανδρών της περιόδου 2008-09 ήταν η 9η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της ULEB.
Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή ήταν η 52η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Το Final Four αυτής της σεζόν πραγματοποιήθηκε το διάστημα 1-3 Μαΐου 2009 στο κλειστό στάδιο Mercedes-Benz Arena (τα πρώτα χρόνια λειτουργίας του, μεταξύ 2008 και 2015, η αρένα ήταν γνωστή ως O2 World Berlin λόγω συμβολαίου χορηγίας με την Telefónica Germany, μια εταιρεία τηλεπικοινωνιών) του Βερολίνου. Πρωταθλητής αναδείχθηκε ο Παναθηναϊκός για πέμπτη φορά στην ιστορία του, κερδίζοντας στον τελικό την ΤΣΣΚΑ Μόσχας με 73-71.
Κανονική περίοδος
Η κανονική περίοδος ξεκίνησε στις 20 Οκτωβρίου 2008 και ολοκληρώθηκε στις 15 Ιανουαρίου 2009.
Playoffs
Οι αγώνες διεξήχθησαν το διάστημα 24 Μαρτίου - 9 Απριλίου 2009.
Final Four
Οι αγώνες διεξήχθησαν το διάστημα 1-3 Μαΐου 2009 στην «O2 World» του Βερολίνου. Ιδιαίτερο ενδιαφέρον είχε ο ελληνικός ημιτελικός, όπου επικράτησε ο Παναθηναϊκός με 84-82 έναντι του Ολυμπιακού, αν και πρέπει να τονιστεί ότι, σε αντίθεση με παλαιότερα Φάιναλ Φορ της δεκαετίας του 1990, τα χιαστί ζευγάρια των αντιπάλων είχαν προεπιλεγεί πριν ξεκινήσει η διοργάνωση και ο ελληνικός «εμφύλιος» ημιτελικός του 2009 ήταν εντελώς τυχαίος.
Σημειώσεις
<references group="Σημ."/>
Εξωτερικοί σύνδεσμοι
2009 Κατηγορία:Καλαθοσφαίριση το 2008 Κατηγορία:Καλαθοσφαίριση το 2009
Νησιωτική αλεπού
thumb Η νησιωτική αλεπού (Urocyon littoralis) είναι μικρή αλεπού που είναι αυτόχθων σε έξι από τα οκτώ Νησιά Τσάνελ της Καλιφόρνιας. Υπάρχουν έξι υποείδη, το καθένα είναι μοναδικό στο νησί που ζει, αντανακλώντας την εξελικτική του ιστορία. Οι νησιωτικές αλεπούδες είναι γενικά πειθήνιες, δείχνουν ελάχιστο φόβο για τους ανθρώπους και εξημερώνονται εύκολα. Οι νησιωτικές αλεπούδες διαδραμάτισαν σημαντικό ρόλο στην πνευματική ζωή των ντόπιων κατοίκων των Νησιών Τσάνελ. Οι νησιωτικές αλεπούδες υπήρξαν πιθανώς ημιεξημερωμένες ως κατοικίδια ζώα, χρησιμοποιήθηκαν για τις γούνες τους, ή για άλλες λειτουργίες όπως την καταπολέμηση των επιβλαβών οργανισμών.
Αναπαραγωγή
Η νησιωτική αλεπού τυπικά σχηματίζει μονογαμικά αναπαραγωγικά ζευγάρια, τα οποία παρατηρούνται συχνά μαζί από τον Ιανουάριο και την εποχή της αναπαραγωγής, από τα τέλη Φεβρουαρίου έως τις αρχές Μαρτίου. Η περίοδος κύησης είναι 50-63 ημέρες. Η θηλυκή νησιωτική αλεπού γεννάει σε μια φωλιά, ένα έως πέντε κουτάβια, με μέσο όρο δύο ή τρία. Τα κουτάβια γεννιούνται την άνοιξη και αναδύονται από τη φωλιά στις αρχές του καλοκαιριού· η μητέρα τα θηλάζει για 7-9 εβδομάδες. Η σεξουαλική ωριμότητα επιτυγχάνεται στους 10 μήνες, και τα θηλυκά ζευγαρώνουν συνήθως εντός του πρώτου έτους. Οι νησιωτικές αλεπούδες ζουν 4-6 χρόνια στην άγρια φύση και έως 8 χρόνια στην αιχμαλωσία.
Παραπομπές
Κατηγορία:Είδη προ απειλής (NT) Κατηγορία:Αλεπού Κατηγορία:Θηλαστικά των Ηνωμένων Πολιτειών
Divine Intervention
Ιστορία του δίσκου
Το 1992, ο ντράμερ Ντέιβ Λομπάρντο αποχώρησε από τους Slayer για να δημιουργήσει τους Grip Inc. και αντικαταστάθηκε από τον πρώην ντράμερ των Forbidden, Πολ Μπόσταφ. Το "Divine Intervention" ηχογραφήθηκε μέσα στο 1994 στο "Oceanway" του Λος Άντζελες και το "Sound City" του Βαν Νάις της Καλιφόρνια. Η παραγωγή του άλμπουμ έγινε από τον Ρικ Ρούμπιν με τη βοήθεια του Τόμπι Ράιτ.
Το συγκρότημα δέχτηκε πιέσεις από την εταιρεία που τους εκπροσωπούσε για πιο εμπορική κατεύθυνση του ήχου τους, ζητώντας τους και ένα εμπορικό κομμάτι για να προωθήσουν σε μορφή σινγκλ. Οι Slayer τους απάντησαν ότι τους δίνουν έντεκα κομμάτια και να βρουν ένα σινγκλ σε κάποιο από αυτά. Ο μπασίστας και τραγουδιστής του συγκροτήματος, Τομ Αράγια έχει δηλώσει ότι αρκετά από τα κομμάτια του δίσκου τα εμπνεύστηκαν παρακολουθώντας τηλεόραση και αυτά που συνέβαιναν στον κόσμο.
Το εξώφυλλο του δίσκου δημιουργήθηκε από τον Γουές Μπεσκόντερ ο οποίος σχεδίασε το εξώφυλλο και της επόμενης κυκλοφορίας του συγκροτήματος με τίτλο "Undisputed Attitude" και παρουσιάζει μία νέα εκδοχή του αρχικού σήματος του συγκροτήματος.
Ο δίσκος κυκλοφόρησε το Σεπτέμβριο του 1994 ανεβαίνοντας στο Top-10 του Billboard στις Ηνωμένες Πολιτείες και το # 15 στη Μεγάλη Βρετανία. Οι πωλήσεις του έφθασαν στις 93.000 αντίτυπα την πρώτη εβδομάδα κυκλοφορίας του στις ΗΠΑ και έγινε χρυσός στις αρχές Δεκεμβρίου του 1994, δύο μήνες μετά την αρχική του κυκλοφορία. Μέχρι τις 21 Απριλίου του 2002, το "Divine Intervention" είχε πουλήσει πάνω από 400.000 αντίτυπα μόνο στις Ηνωμένες Πολιτείες. Ένα χρόνο αργότερα, κυκλοφόρησε το ΕΡ σινγκλ του τραγουδιού "Serenity in Murder" ανεβαίνοντας στο # 50 των βρετανικών τσαρτ.
Το "Divine Intervention" απαγορεύθηκε στη Γερμανία το 1998 λόγω του στιχουργικού περιεχομένου των τραγουδιών "SS-3", "Circle of Beliefs", "Serenity in Murder", "213" και "Mind Control".
Η περιοδεία για την προώθηση του δίσκου ξεκίνησε στις 6 Νοεμβρίου 1994 με τους Machine Head να ανοίγουν τις συναυλίες των Slayer στην Ευρώπη. Το ευρωπαϊκό κομμάτι της περιοδείας διήρκεσε μέχρι τις 19 Δεκεμβρίου και έφερε τον τίτλο "European Intourvention", ενώ η περιοδεία "Divine Intourvention" συνεχίστηκε στη Βόρεια Αμερική τον Ιανουάριο του 1995, με τους Biohazard να προστίθενται στους Slayer και τους Machine Head και να εμφανίζονται συνολικά 45 φορές ζωντανά σε Ηνωμένες Πολιτείες και Καναδά. Τα τελευταία κομμάτια της περιοδείας έλαβαν μέρος στην Ωκεανία στα τέλη Μαρτίου και στην Ιαπωνία και τη Χαβάη στις αρχές Απριλίου του 1995.
Η εμφάνιση του συγκροτήματος στη Μέσα της Αριζόνα στις 12 Μαρτίου βιντεοσκοπήθηκε και κυκλοφόρησε σε μορφή βίντεο κασέτας τον Οκτώβριο του 1995 με τίτλο "Live Intrusion".
Βραβεία
Divine Intervention (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Χρυσός
Μέλη των Slayer
Η σύνθεση του συγκροτήματος κατά την ηχογράφηση του "Divine Intervention" είχε την εξής μορφή:
Κέρι Κινγκ - κιθάρα
Τζεφ Χάνεμαν - κιθάρα
Πολ Μπόσταφ - τύμπανα
Πηγές
Κατηγορία:Δισκογραφία των Slayer Κατηγορία:Άλμπουμ του 1994
Τρεκουλία η αφρικανική
Ο Αφρικανικός αρτόκαρπος (επιστ. ονομ.: Treculia africana – Τρεκουλία η αφρικανική, αγγλ.: African breadfruit) είναι είδος δέντρου του γένους Treculia. Χρησιμοποιείται ως φυτική τροφή. Οι καρποί είναι σκληροί και ινώδεις, μπορεί να είναι το μέγεθος μπάλας του βόλεϊ και βάρους έως και 8,5 κιλά (19 lb). Οι χιμπαντζήδες έχουν παρατηρηθεί να χρησιμοποιούν εργαλεία για τη διάσπαση των καρπών σε μικρά κομμάτια, όπου μπορούν να φαγωθούν. Οι καρποί περιέχουν πολυφαινόλες.
Ετυμολογία
Η ονομασία Τρεκουλία (Treculia), ανάγεται στο όνομα του Γάλλου βοτανολόγου Auguste Adolphe Lucien Trécul.
Περιγραφή και προέλευση
left|thumb|Δέντρο Treculia africana. Η Treculia africana είναι είδος δέντρου που είναι γνωστό ως «Αφρικανικός αρτόκαρπος». Πολλές ονομασίες έχουν δοθεί σε αυτό το είδος, αλλά η πιο κοινή είναι «ukwa».
Η γεωγραφική κατανομή της Treculia africana εκτείνεται μέσω της Δυτικής και Κεντρικής Αφρικής. Τα είδη που μπορούν να αναπτυχθούν κάτω από το υψόμετρο των 1.500 μ. (4.900 ft).
Βοτανικά χαρακτηριστικά
Η Treculia africana είναι μεγάλο δέντρο και είναι μέρος της οικογένειας των Μορεϊδών. Φύεται σε υγρές περιοχές και δάση. Τα είδη μπορεί να φθάσουν μέχρι το ύψος των 30 μέτρα (98 πόδια). Η περίμετρος του κορμού μπορεί να φθάσει τα 6 μέτρα (20 πόδια). Ο φλοιός είναι γκρι και απολύει μια κρέμα λατέξ (latex). Τα φύλλα είναι μεγάλα και σκούρο πράσινα στην από πάνω τους πλευρά και πιο ανοιχτά στην από κάτω τους πλευρά. Δέντρο δίοικο (γονιμοποιεί τα άλλα δέντρα) ή ορισμένες φορές, μονόοικο. Τα φύλλα σε δύο τάξεις· παραφύλλων αγκαλιάζουν και περιβάλλουν το στέλεχος (ο οποίος περικλείει τον ανθοφόρο οφθαλμό). Άνθη μονογενή, ορισμένες φορές, αμφιφυλόφιλα, στρογγυλά, βαρύνουν στις μασχάλες των φύλλων ή στα παλαιότερα ξύλα και κλαδιά. Άνθη έχωντα ύπερον (θηλυκά), επένδυση στην εξωτερική επιφάνεια του μεγάλου δοχείου ("αρτόκαρπος"). Η περίοδος ανθοφορίας του, είναι από τον Οκτώβριο μέχρι το Φεβρουάριο. Τα φρούτα είναι μεγάλα, στρογγυλά και πρασινωπά κίτρινα. Η υφή των καρπών, είναι σπογγώδης όταν είναι ώριμα και περιέχουν άφθονους σπόρους, οι οποίοι είναι τα βρώσιμα τμήματα των καρπών. Κάτω από καλές συνθήκες περιβάλλοντος, η απόδοση από ένα δέντρο επιτυγχάνει 200 χλγρ. ξηρών σπόρων. Οι σπόροι είναι δικοτυλήδονοι.
Ποικιλίες
Με βάση λεπτομερείς παρατηρήσεις πεδίων, 3 ποικιλίες διακρίνονται μεταξύ των υποειδών:
Κλειδί για τις ποικιλίες της Treculia africana
Ανθρώπινη τροφή
Είναι γνωστό ότι ο Αφρικανικός αρτόκαρπος είναι ένα καλό επιπρόσθετο στη ζυθοποιία, διότι είναι μια πηγή ζυμωτικών σακχάρων. Για επιτυχία με την ζυθοποιία, βλ. τη μελέτη του Nwabueze et al. (2011). Βρήκαν ότι η απόδοση παραγωγής αιθανόλης, ενισχύεται όταν χρησιμοποιούνται οι αποβουτυρωμένοι σπόροι.
Προϊόντα ξύλου
Το ξύλο έχει πολλές χρήσεις, όπως σαν καυσόξυλο, στην επιπλοποιία και για την κατασκευή οικιών και άλλων κτιριακών κατασκευών. Μπορεί επίσης να επεξεργασθεί σε χαρτί.
Φορβή τροφή ζώων
Σε χώρες όπως το Μαλάουι και η Τανζανία, ο πολτός και το πίτουρο της καρπο-κεφαλής, χρησιμοποιούνται για την εκτροφή μαϊμούδων και των ζώων αγροκτήματος.
Περιβαλλοντικές λειτουργίες
Το δέντρο βοηθά στον έλεγχο της διάβρωσης και είναι μια καλή φυσική πηγή των σάπιων φύλλων. Ωστόσο, η αποψίλωση των δασών, η αύξηση της ζήτησης για καλλιεργούμενες αγροτικές περιοχές και η αύξηση του πληθυσμού, μείωσαν τον αριθμό αυτού του σημαντικού δασικού δέντρου, στις τροπικές περιοχές της Αφρικής.
Το παραδοσιακό αγροτικό σύστημα, χρησιμοποιεί την πολυκαλλιέργεια. Για παράδειγμα, το πλήρες κάψιμο της γης έχει διαβρωτική επίδραση, η οποία όμως μπορεί να ελαχιστοποιηθεί, αν είναι παρόντα αυτά τα δέντρα.
Αναδάσωση και επαναδάσωση
Η Treculia africana, χρησιμοποιείται για την επαναδάσωση έργων στην Αφρική. Το Nutrecul Agroforestry Project, μια αρχή στο φυτώριο της Treculia, παίρνει το προβάδισμα και έχει τις περισσότερες γενετικές παραλλαγές των δέντρων Treculia. Η οργάνωση έχει την μεγαλύτερη συλλογή σε in vitro (Κουλτούρα Φυτικών Ιστών) μητρικών φυτών και έχουν επίσης τη δική τους καλλιεργητική ποικιλία
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Χλωρίδα της Αφρικής Κατηγορία:Μορεοειδή Κατηγορία:Φαρμακευτικά φυτά
Περιστέρι Φθιώτιδας
Το Περιστέρι είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Το Περιστέρι βρίσκεται στις βoρειoδυτικές πλαγιές της Οίτης, σε απόσταση 38 χλμ. Δ.-ΝΔ. από τη Λαμία ανάμεσα στον Πύργο (Ν.) και το Μεσοχώρι (Β). Η παλιά ονομασία του χωριού, από την εποχή της Τουρκοκρατίας, είναι Μάντετσι (σλαβικά σημαίνει «θολό νερό, ταραγμένο νερό»). Οι κάτοικοί του ασχολούνται κυρίως με την κτηνοτροφία και την ορεινή γεωργική παραγωγή. Αναφέρεται το 1835 να προσαρτάται στον τότε δήμο Υπάτης. Το 1912 με το ΦΕΚ 261Α - 31/08/1912 ορίστηκε έδρα στην ομώνυμη νεοϊδρυθείσα κοινότητα και το 1927 με το ΦΕΚ 206Α - 28/09/1927 μετονομάστηκε σε Περιστέρι. Σύμφωνα με το Πρόγραμμα «Καλλικράτης» αποτελεί την τοπική κοινότητα Περιστερίου που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 96 κατοίκους, ενώ με αυτήν του 2001 είχε 217.
Στέλιος Μπέσης
Ο Στέλιος Μπέσης (γενν. Κοκκινιά, 24 Νοεμβρίου 1940 - 15 Δεκεμβρίου 2012) ήταν Έλληνας ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '50, του '60 και του '70 και διακρίθηκε κυριότερα στις δύο μεγάλες του αδυναμίες, την Προοδευτική και τον Ολυμπιακό, στους οποίους αγωνίστηκε στο πλείστον της καριέρας του. Απεβίωσε το Σάββατο 15 Δεκεμβρίου 2012, σε ηλικία 72 ετών.
Ποδοσφαιρική καριέρα
Μικρό παιδί έπαιζε μπάλα στις αλάνες της Αγίας Σωτήρας της Κοκκινιάς, από όπου τον είδε ο τότε προπονητής της Προοδευτικής, Γιούρκας Σεϊταρίδης (παππούς του Γιούρκα) και το 1955 τον ώθησε και εντάχθηκε στα τμήματα υποδομών των «βυσσινί». Το ταλέντο του όμως διέκρινε γρήγορα ο προπονητής, ο οποίος το 1956 και σε ηλικία μόλις 16 ετών τον προώθησε στην πρώτη ομάδα. Με τη φανέλα της Προοδευτικής έκανε ντεμπούτο στο νεοσύστατο τότε πρωτάθλημα της Α' Εθνικής κατηγορίας στις 9 Ιανουαρίου του 1960, στον αγώνα Προοδευτική - ΠΑΟΚ 1-1, που διεξήχθη στο στάδιο Καραϊσκάκη.
Τον Ιανουάριο του 1962 μεταγράφηκε στον Ολυμπιακό, με τη φανέλα του οποίου έκανε την πρώτη του εμφάνιση στο σπουδαίο φιλικό με την Μπαρτσελόνα στις 5 Ιανουαρίου του 1962 στο στάδιο Ν. Φιλαδέλφειας. Ντεμπούτο με τη φανέλα του Ολυμπιακού στο πρωτάθλημα της Α' Εθνικής έκανε στις 23 Σεπτεμβρίου του 1962 σε αγώνα στο στάδιο Καραϊσκάκη με τον Παναιγιάλειο. Στους «ερυθρόλευκους» παρέμεινε μέχρι το 1965, πραγματοποιώντας συνολικά 19 συμμετοχές στο πρωτάθλημα και 1 συμμετοχή στο κύπελλο Ελλάδας.
Το 1965 επέστρεψε στην αγαπημένη του Προοδευτική με τη φανέλα της οποίας αγωνίστηκε μέχρι και το 1971 στην Α' Εθνική πραγματοποιώντας 187 συμμετοχές και 13 τέρματα, με εξαίρεση όμως τη χρονιά 1968-69 που αγωνίστηκε στην Β' Εθνική. Κατόπιν αγωνίστηκε για μια 2ετία (1971-1973) με τη φανέλα του Πανηλειακού Πύργου στην Β' Εθνική και στη συνέχεια στον Ιωνικό Νίκαιας για να κλείσει την καριέρα του ακολούθως στον Ήφαιστο Νίκαιας το 1986 σε ηλικία 46 ετών, αγωνιζόμενος στις ερασιτεχνικές κατηγορίες του Πειραιά με τη φανέλα του οποίου αγωνίστηκε ξανά μαζί με τον παλαιό του συμπαίκτη στην Προοδευτική Σταμάτη Βουρδαμή.
Προπονητική καριέρα
Με το τέλος της ποδοσφαιρικής του καριέρας, ασχολήθηκε με την προπονητική. Αποτέλεσε προπονητής στα τμήματα υποδομών της Προοδευτικής και του Ολυμπιακού και αποτέλεσε προπονητής στον Περαμαϊκό.
Σημειώσεις
<references group="σ"/>
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Προοδευτικής Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές Ιωνικού Νίκαιας
Κομμένο Σύρου
Το Κομμένο είναι μικρή ακατοίκητη βραχονησίδα που βρίσκεται βορειοανατολικά του οικισμού Άγιος Δημήτριος, στο ανατολικό τμήμα της Σύρου.
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου.
Εξωτερικοί σύνδεσμοι
Κατηγορία:Βραχονησίδες της Σύρου
Κερτσέ
Το Κερτσέ (επίσης, Γκαρτσά, Καρτσά, και Κέρτσε) είναι χωριό της επαρχίας Ισμαΐλι του Αζερμπαϊτζάν. Βρίσκεται στο ανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Ισμαϊλί
Alfa Romeo 159
Η Alfa Romeo 159 (εσωτερικός κωδικός: Type 939) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Σεπτέμβριο του 2005 έως τον Οκτώβριο του 2011. Αντικατέστησε την Alfa Romeo 156. Ο αντικαταστάτης της, παρουσιάστηκε τον Ιούνιο του 2015, με την ονομασία Alfa Romeo Giulia, και τελικώς μπήκε στη μαζική παραγωγή τον Απρίλιο του 2016.
Αναφορές
Κατηγορία:Μοντέλα Alfa Romeo Κατηγορία:Μεσαία αυτοκίνητα Κατηγορία:Αυτοκίνητα ράλλυ
Αμπαστουμάνι
Το Αμπαστουμάνι (აბასთუმანი) είναι μικρή πόλη με ιαματικά λουτρά στον δήμο Αντιγκένι, της περιοχής Σάμτσχε-Τζαβαχάτι στη Γεωργία. Βρίσκεται στις νότιες πλαγιές της οροσειράς Μεσχέτι (Μικρός Καύκασος), στη μικρή κοιλάδα του ποταμού Ότσκε, σε απόσταση 25 χλμ βορειοανατολικά του Αντιγένι και 28 χλμ δυτικά της Αχαλτσίχε. Σύμφωνα με την απογραφή του 2014, η κωμόπολη είχε πληθυσμό 937. Το Εθνικό Αστροφυσικό Παρατηρητήριο της Γεωργίας βρίσκεται στο Αμπαστουμάνι.
Ιστορία
Στη μεσαιωνική Γεωργία, η περιοχή του σημερινού Αμπαστουμάνι ήταν μέρος της συνοικίας Όντζχε, η οποία ονομάστηκε έτσι από ένα φρούριο του οποίου τα ερείπια σώζονται κοντά στην πόλη. Κατά τον 16ο αιώνα, η πόλη περιήλθε στην Οθωμανική Αυτοκρατορία υπό την κυριαρχία της οποίας η περιοχή ερήμωσε, αλλά οι ιαματικές πηγές της εκτιμήθηκαν και γέμισαν επισκέπτες. Κάτω από τη ρωσική κυριαρχία, εμφανίστηκε εκεί η βραχύβια γερμανική αποικία Friedenthal (Фрейденталь) το 1842. Στη δεκαετία του 1850, η πόλη αποικίστηκε εκ νέου από τους Ρώσους υπό τον αντιβασιλέα του Καυκάσου Μιχαήλ Βοροντσόφ. Ο νέος οικισμός απέκτησε το όνομα Αμπάς-Τουμάν από ένα κοντινό χωριό και έγινε δημοφιλής για το κλίμα και τα ιαματικά του νερά. Η ανάπτυξη της πόλης ως θέρετρο συνδέεται κυρίως με τον Μέγα Δούκα Γεώργιο Αλεξάντροβιτς (1871–1899), ο οποίος ήταν μέλος της ρωσικής αυτοκρατορικής οικογένειας και είχε αποσυρθεί εκεί λόγω της κακής του υγείας. Το Αμπαστουμάνι απέκτησε το καθεστώς οικισμού αστικού τύπου υπό τη Σοβιετική Ένωση το 1926. Η τουριστική υποδομή έχει ανακαινιστεί από τα μέσα της δεκαετίας του 2000.
Σπα
Το Αμπαστουμάνι έχει ένα μέτρια ξηρό ορεινό κλίμα, με σχετική υγρασία η οποία φτάνει το 50% μόνο το καλοκαίρι. Ο μέσος ετήσιος αριθμός ωρών ηλιοφάνειας είναι 3.000. Η μέση ετήσια βροχόπτωση είναι 626 χιλιοστά. Η μέση ετήσια θερμοκρασία είναι 6,4 με 6,5 βαθμούς Κελσίου τον Ιανουάριο και 17,2 βαθμούς Κελσίου τον Ιούλιο. Οι τρεις ιαματικές πηγές του Αμπαστουμάνι (39–48.5° C) είναι πλούσιες σε θειικό και χλωριούχο νάτριο. Έχουν επίσης χρησιμοποιηθεί επί σειρά ετών για τη θεραπεία της φυματίωσης. Το Αμπαστουμάνι είναι επίσης ένα σημείο εκκίνησης για πεζοπορίες στο Εθνικό Πάρκο Μπορζόμ-Χαραγκουαλί.
Ορόσημα
Πέρα από το ότι είναι μια λουτρόπολη με λειτουργικά ξενοδοχεία και σανατόρια, το Αμπαστουμάνι στεγάζει πολλά πολιτιστικά ορόσημα που τεκμηριώνουν τη μεσαιωνική και σύγχρονη ιστορία της πόλης. Αυτά είναι:
Παραπομπές
Κατηγορία:Πόλεις της Γεωργίας Κατηγορία:Λουτροπόλεις της Γεωργίας
Τσαϊκέντ (Ντασκασάν)
Το Τσαϊκέντ (γνωστό και ως Κετισέν, Κετασέν ή Κέτισεν μέχρι το 1992) είναι χωριό στο δήμο Τσοβντάρ στην επαρχία Ντασκασάν του Αζερμπαϊτζάν.
Παραπομπές
Κατηγορία:Κατοικημένες περιοχές στην Επαρχία Ντασκασάν
Σημαία της Ιαπωνίας
thumb|250px|[[Αρχείο:FIAV 110110.svg|20px Αναλογία 2:3]]
Η σημαία της Ιαπωνίας, γνωστή και ως «Σημαία του Ήλιου» (Νισσόοκι, 日章旗) ή Χινομαρού (日の丸 «ηλιακός δίσκος») είναι λευκή με ένα μεγάλο κόκκινο δίσκο που εκπροσωπεί τον ανατέλλοντα ήλιο, στο κέντρο. Χρονολογείται, σύμφωνα με το θρύλο, από τους Μογγόλους του 13ου αιώνα, όταν ο βουδιστής Νίτσιρεν φερόταν να είχε προσφέρει τη σημαία αυτή στον Αυτοκράτορα της Ιαπωνίας. Υιοθετήθηκε το 1870. Η χώρα έχει Σύνταγμα από τις 3 Μαΐου του 1947.
thumb|Σημαία του Αυτοκράτορα της Ιαπωνίας.
Εξωτερικοί σύνδεσμοι
Ιαπωνια Κατηγορία:Εθνικά σύμβολα της Ιαπωνίας Κατηγορία:Σημαίες της Ασίας Κατηγορία:Αυτοκρατορία της Ιαπωνίας
Έντουιν Μ. ΜακΜίλαν
Ο Έντουιν Μάττισον ΜακΜίλαν (Edwin Mattison McMillan, 18 Σεπτεμβρίου 1907 – 7 Σεπτεμβρίου 1991) ήταν Αμερικανός φυσικός και Νομπελίστας πιστωμένος με την πρώτη παραγωγή υπερουρανίου στοιχείου. Μοιράστηκε το Βραβείο Νόμπελ Χημείας με τον Γκλεν Σίμποργκ το 1951.
Παραπομπές
Κατηγορία:Αμερικανοί χημικοί Κατηγορία:Βραβευμένοι με Νόμπελ Χημείας Κατηγορία:Απόφοιτοι του Πανεπιστημίου Πρίνστον
Μικρά τερατάκια
Τα Μικρά Τερατάκια (αγγλικά: Little Monsters) είναι παιδική σειρά κινουμένων σχεδίων βρετανικής παραγωγής που δημιουργήθηκε από τον Τόνι Γκαρθ. Κεντρικοί ήρωες της σειράς είναι 30 παιδιά που πηγαίνουν ακόμα σχολείο και διαρκώς κάνουν σκανδαλιές. Η σειρά μεταδόθηκε μεταγλωττισμένη και στα ελληνικά από το Alter Channel, καθώς επίσης και από το Star Channel, ενώ κυκλοφόρησαν και σε βιντεοκασέτες και DVD. Έχει 1 μόνο κύκλο και έχουν προβληθεί 52 επεισόδια, από τις 14 Σεπτεμβρίου 1998, μέχρι τις 31 Δεκεμβρίου του ίδιου έτους. Η σειρά βασίζεται στα βιβλιαράκια του Τόνι Γκαρθ. Συνολικά, τα βιβλία κυκλοφόρησαν σε 35 χώρες (Συμπεριλαμβανομένης και της Ελλάδας) και τα κινούμενα σχέδια προβλήθηκαν σε 23 χώρες (Συμπεριλαμβανομένης και της Ελλάδας).
Πλοκή
Τριάντα άτακτα και ζωηρά πιτσιρίκια, κάνουν διαρκώς αταξίες, εντός και εκτός τάξης. Το κάθε παιδί έχει το δικό του χαρακτηριστικό, το οποίο το κάνει ξεχωριστό.
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Παιδικές τηλεοπτικές σειρές κινουμένων σχεδίων
Χοακίμ Ντος Σάντος
Ο Χοακίμ Ντος Σάντος (αγγλικά: Joaquim Dos Santos) είναι Αμερικάνος σκηνοθέτης κινουμένων σχεδίων. Γνωστός για τη σκηνοθεσία στο Justice League Unlimited, στο Avatar: The Last Airbender και G.I. Joe: Resolute.
Κάρφωμα (σκάκι)
Κάρφωμα στο σκάκι ονομάζουμε την απειλή που συνήθως δίνει ένας πύργος ή ένας αξιωματικός κατά μήκος μιας σειράς ή διαγωνίου, με ένα άλλο πολυτιμότερο κομμάτι από πίσω. Ο πύργος θα δίνει κάρφωμα στην ίδια σειρά ή στήλη με την οποία βρίσκεται, και ο αξιωματικός στην ίδια διαγώνιο με αυτή στην οποία βρίσκεται. Κάρφωμα γίνεται κατά κύριο λόγο κατά του βασιλιά και με ένα άλλο κομμάτι ανάμεσα. Όταν στην ίδια ευθεία με τον λ.χ. αντίπαλο πύργο βρίσκεται ένα κομμάτι και ο βασιλιάς σε συγκεκριμένες θέσεις, τότε το κομμάτι είναι καρφωμένο. Εννοούμε δηλαδή ότι αυτό το κομμάτι απειλείται και ίσως να αιχμαλωτιστεί, αλλά δεν γίνεται να μετακινηθεί γιατί θα ανοίξει τον δρόμο, την ακτίνα δράσης, του πύργου προς τον βασιλιά και θα γίνει Σαχ. Θα ήταν αντικανονική μία τέτοια κίνηση. Τότε το κομμάτι είναι καρφωμένο. Κάρφωμα γίνεται και με τον αξιωματικό. Π.χ. στο Α1 είναι ο αντίπαλος αξιωματικός. Στο Β2 είναι ένας ίππος διαφορετικού χρώματος με τον αξιωματικό. Στο Γ3 είναι ο βασιλιάς ίδιου χρώματος με τον ίππο. Ο ίππος δεν μπορεί να μετακινηθεί γιατί καλύπτει τον βασιλιά. Μπορεί όμως ο βασιλιάς να μετακινηθεί στο Γ2 και να ξεκαρφώσει τον ίππο.
Αν πίσω από το καρφωμένο κομμάτι βρίσκεται ο βασιλιάς, το κομμάτι αυτό δεν μπορεί να μετακινηθεί. Αν πίσω από το καρφωμένο κομμάτι βρίσκεται η βασίλισσα ή ο πύργος, τότε μπορεί να μετακινηθεί, αλλά ο παίκτης θα χάσει τη βασίλισσα ή τον πύργο του.
Κατηγορία:Ορολογία σκακιού
Σημαία της Ινδίας
Η σημαία της Ινδίας καθιερώθηκε από τη Συντακτική Εθνοσυνέλευση της Ινδίας στις 22 Ιουλίου 1947, λίγες ημέρες πριν από την ανεξαρτησία της χώρας από τους Βρετανούς στις 15 Αυγούστου 1947. Ο όρος «τρίχρωμη» απαντάται επίσης στην Ινδία, όταν αναφέρονται στη σημαία. Η σημαία είναι τρίχρωμη, με οριζόντιες λωρίδες, χρώματος πορτοκαλί του κρόκου στην κορυφή, λευκού στη μέση και πράσινου στο κάτω μέρος. Στο κέντρο, βρίσκεται ένας γαλάζιος τροχός με 24 ακτίνες. Ο τροχός είναι γνωστός ως Ασόκα Τσάκρα και η διάμετρός του είναι τα τρία τέταρτα του μήκους της λευκής λωρίδας. Σχεδιάστηκε από τον Πινγκάλι Βενκάγια. Υιοθετήθηκε στις 22 Ιουλίου 1947.
Η χώρα έχει Σύνταγμα από τις 26 Ιανουαρίου 1950.
Βιβλιογραφία
Ινδία Κατηγορία:Εθνικά σύμβολα της Ινδίας Κατηγορία:Σημαίες της Ασίας
Apis mellifera anatoliaca
Η μέλισσα Apis mellifera anatoliaca ή επίσης Apis mellifera anatolica, είναι κοινώς γνωστή ως μέλισσα της Ανατολίας.
Αυτός ο τύπος-μέλισσας είναι ένα υπο-είδος της Apis mellifera.
Βιότοπος
Αυτή η μέλισσα, είναι ο ιθαγενής πληθυσμός της Τουρκίας,  κατοικώντας τα κεντρικά τμήματα της χώρας (Alpatov 1929), εξαιρουμένης της βόρειο-ανατολικής και νοτιο-ανατολικής, αν και περιλαμβάνει την παλαιά Ρωμυλία.
Ταξινομική
Αυτός ο τύπος μέλισσας, ανήκει στον κλάδο των μελισσών οι οποίοι ταξινομούνται από τον Ruttner (1988), ως Ανατολίτικη (Oriental). Πρόσφατη γενετική μελέτη, επιβεβαίωσε ότι τα υπο-είδη, που ανήκουν σε ένα κλάδο της Ανατολικής Ευρώπης, του γονότυπου των μελισσών. Η μιτοχονδριακή Deoxyribonucleaic οξέως (mtDNA) ανάλυση των Θρακικών μελισσών έδειξε ομοιότητες με την Apis mellifera carnica, παρόλο που αυτή η ίδια ομοιότητα, ήταν απούσα από δείγματα μελισσών της Anatolian (Smith και Brown (1990) & Meixner et al. (1993)). Η αιτία αυτή δίδεται, καθώς συντελείται αναπαραγωγή των ιθαγενών πληθυσμών, με τις γειτονικές μέλισσες της Αυστρίας, της Σλοβακίας και της Κροατίας.
Εορτασμός
Η μέλισσες εορτάζονται κατά την Παγκόσμια Ημέρα της Μέλισσας, στις 20 Μαΐου. Η 20ή Μαΐου, συμπίπτει με τα γενέθλια του Σλοβένου Anton Janša, ο οποίος κατά τον 18ο αιώνα πρωτοστάτησε στις σύγχρονες τεχνικές μελισσοκομίας στην πατρίδα του και εγκωμίαζε τις μέλισσες για την ικανότητά τους να εργάζονται τόσο σκληρά, ενώ χρειάζονται τόσο λίγη φροντίδα.
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
mellifera anatoliaca Κατηγορία:Έντομα Ασίας
Πατριάρχης Αλεξανδρείας Γεράσιμος Γ΄
Ο Γεράσιμος Γημάρης ήταν Πατριάρχης Αλεξανδρείας (ως Γεράσιμος Γ΄) από το 1783 έως το 1788.
Γεννήθηκε στη Λέρο και σπούδασε στην Κωνσταντινούπολη. Ήταν ευρυμαθής και έμπειρος ερμηνευτής των Γραφών. Έγινε Μητροπολίτης Μετρών και Αθύρων διαδεχόμενος τον θείο του, Μεθόδιο, όταν εκείνος προήχθη σε Μητροπολίτη Ηρακλείας.
Στις 20 Ιουνίου 1783 εξελέγη στην Κωνσταντινούπολη Πατριάρχης Αλεξανδρείας, σύμφωνα με τις οδηγίες του προκατόχου του, Πατριάρχη Κυπριανού. Ασχολήθηκε πολύ με την εκπαίδευση. Συνέγραψε τη βιογραφία του Πατριάρχη Αλεξανδρείας Γερασίμου Παλλαδά («Βίος του εν Αγίοις Πατρός ημών Γερασίμου Πατριάρχου Αλεξανδρείας του Κρητός και Παλλαδά καλουμένου Μητροπολίτου πρότερον Καστορίας» ).